Which Ahadith To Use From Collections Of Ahl-e-Sunnat Versus Ahl-e-Tashih
احادیث کو ان کے راویوں کے اعتبار سے پرکھا جاتا ہے۔ ایسا نہیں کہ دونوں کے مجموعات قابل قبول ہیں۔ احادیث کے سلسلے میں اہل سنت کی خدمات کو اہل تشیع بھی تسلیم کرتے ہیں۔ دونوں مکاتب فکر کے ہاں بہت سی روایات مشترک ہیں۔ البتہ جن راویوں پر اہل سنت کے علما کو اعتبار نہیں وہ ان کی وجوہات بیان کر دیتے ہیں۔ اسی طرح اہل تشیع بھی وہ وجوہات بیان کر دیتے ہیں جن کی وجہ سے وہ بعض راویوں بلکہ بعض صحابہ کو بھی معتبر نہیں مانتے۔ جب کہ اہل سنت کے ہاں صحابہ کے بارے میں یہ تاثر قبول نہیں کہ وہ دین کے بیان کے معاملے میں غیر عادل ہو سکتے ہیں۔ غلطی ہونا الگ بات ہے۔ ہمارے ہاں اسی وجہ سے اہل سنت کی جمع کردہ احادیث کو تحقییق اور تفتیش کے لیے قابل بھروسہ مانا جاتا ہے۔